钦定古今图书集成/理学汇编/经籍典/第120卷
## 钦定古今图书集成/理学汇编/经籍典/第120卷

| 钦定古今图书集成 理学汇编 第一百二十卷 |

| |

钦定古今图书集成理学汇编经籍典

第一百二十卷目录

书经部汇考十

经义考〈书经〉

经籍典第一百二十卷

### 经义考

### 书经〈按自三皇五帝之书至唐皆详载经学部兹不重录〉宋真宗尚书图诗一卷〈佚〉

《玉海》：景德四年，崇和殿壁挂《尚书图》，祥符七年作《尚书》诗三章。

郭忠恕《古今尚书》。〈佚〉

《姓谱》：“忠恕字恕先，洛阳人。仕周为《周易》博士。宋太宗召为国子监主簿，令刊定《古今尚书》。”

王曙“《周书音训》十二卷。”〈佚〉

《宋史》：“王曙字晦叔，东皋子绩之后。”

杨绘《书九意》：〈注〉《通考》一卷。〈佚〉

《东都事略》：“杨绘字元素，汉州绵竹人。举进士，再知谏院，擢翰林学士、御史中丞。”

胡瑗《尚书全解》。〈注〉《宋志》二十八卷。〈佚〉

朱子曰：“胡安定《书解》，未必是安定所注，盖专破古说，不似胡平日意。又间引东坡说，东坡不及见安定，必是伪书。”

张景《书说》：〈未见〉

景字晦叔公安人

袁默《尚书解》。〈佚〉

《姓谱》：“袁默字思正，无锡人。嘉祐进士，官至湖北转运判官。”

范雍《尚书四代图》一卷。〈佚〉

《东都事略》：“范雍字伯仁，河阳人。举进士，官至资政殿大学士、礼部尚书。卒赠太子太师，谥忠献。”

《谢景平书》传说。〈佚〉

《姓谱》：“景平，皇祐中进士，仕终秘书丞。”

黄君俞尚书《关言》：〈注〉《通志》三卷。〈佚〉

《闽书》：“黄君俞字廷佥，莆田人。治平四年进士。历官崇文院校书，改馆阁校勘。”

吴孜《尚书大义》。〈注〉《宋志》“二卷。”〈佚〉

《浙江通志》：“吴孜，会稽人。从安定胡瑗学，驰名嘉祐、治平间。”

按：《绍兴四库续到阙书目》有之。

顾临等《尚书集解》。〈注〉《通考》十四卷。〈未见〉

《姓谱》：“临字子敦，会稽人。皇祐中为国子直讲。元祐初拜天章阁待制，后历刑、兵、吏三部侍郎兼翰林学士。”

文彦博《尚书解》一卷。

彦博《进表》。〈按：已另载，不重录。〉

《宋名臣言行录》：“文彦博字宽夫，汾州人。中进士第，事仁宗、英宗、神宗、哲宗，位至丞相，除太尉，以太师致仕。”

按潞公《尚书解》附载集中，“《尧典》《舜典》《大禹谟》《皋陶谟》《益稷》《伊训》《洪范》《无逸》《立政》《周官》凡十篇。”

范镇《正书》：〈佚〉

《宋史》：“范镇字景仁，举进士，历端明殿学士。”

按：蜀公正书志传不载，莫详其篇目。王氏《困学记闻》采其一条云：“舜之五刑，流也，官也，教也，赎也，贼也。流宥五刑者，舜制五流，以宥三苗之劓、刵、剕、宫、大辟也。” 胡氏《皇王大纪》本之，而以墨、劓、剕、宫、大辟为贼刑之科目，可谓精确之论。

孔武仲《书说》：〈注〉《宋志》十三卷。〈未见〉

《东都事略》：“武仲字常父，新淦人。举进士，为礼部第一。历中书舍人、直学士院，擢给事中，迁礼部侍郎。坐元祐党夺职。著《诗》《书》《论语说》。”

按是编诸家《藏书目》均无之，疑其佚久矣。

孙觉《书义十述》一卷。〈佚〉《尚书解》。〈注〉《通考》十三卷。〈佚〉

晁公武曰：“觉仕元祐，谓康王以丧服见诸侯为非礼。” 苏氏之说本此。

范纯仁《尚书解》一卷。〈存〉

纯仁《进序》。〈按：《序》已另载，不重录。〉

《东都事略》：“纯仁字尧夫，以父任为太常寺太祝，中进士第。元祐三年，拜右仆射兼中书侍郎，卒赠开府仪同三司，谥忠宣。”

苏轼《书传》〈注〉《宋志》十三卷，《万卷堂目》“二十卷。”〈存〉

《朱子语录》：或问：“诸家书解谁最好？莫是东坡？” 曰：“然。” 又问：“但若失之太简？” 曰：“亦有只消如此解者。” 又曰：“于东坡书解却好，他看得文势好。” 又曰：“东坡解‘《吕刑》王享国百年耄’作一句，‘荒度作刑’一句，甚有理。”

安石《序》。〈按：《序》已另载，不重录。〉

《长编纪事本末》：熙宁八年六月，“同修经义吕升卿言：《尚书》有王雱所进义，乞更不删改。” 从之。时升卿辄删改诗义，安石、雱皆不悦，故有是言。

曾肇《尚书讲义》。〈注〉《宋志》“八卷。”〈佚〉

杨时曰：肇字子开，南丰县人。举进士，历龙图阁学士。谥《文昭》。

于世《封书传》。〈佚〉

《金华府志》：“浦江人，举进士，撰《书》《易》《诗传》共四十卷。”

张庭坚《书义》。〈佚〉

《姓谱》：“庭坚，广安人。元祐进士，官右正言，赠直徽猷阁，谥忠愍。”

杨时《书义辨疑》。〈注〉《通考》一卷，《尚书讲义》一卷〈存〉

时《自序》。〈按：《序》已另载，不重录。〉

叶梦得《书传》。〈注〉《宋志》“十卷。”〈未见〉

《梦得自序》〈按：《序》已另载，不重录。〉

黄预《书解》。〈佚〉

王圻曰：“字几先，龙溪人。为监察御史，以直忤蔡京，贬卒。”

曾旼等《尚书讲义》。〈注〉《宋志》“三十卷。”〈佚〉

朱子曰：“曾彦和说《书》精博，其解《禹贡》，林少颖、吴才老甚取之。”

王应麟曰：曾旼，字彦和，为《书解》，朱文公、吕成公皆取之。《馆阁书目》《书讲义》博士曾肢等解，盖误以“旼” 为“肢。”

卞大亨《尚书类数》：〈注〉《宋志》“二十卷。”〈佚〉

《宁波府志》：“卞大亨字嘉甫，靖康中官怀宁簿，隐居象山，自号松隐居士。”

胡伸《尚书解义》。〈佚〉

《姓谱》：“伸字彦时，婺源人。崇宁中，累迁国子司业。”

雷度《书口义》：〈佚〉

《姓谱》：“雷度，字世则，临川人。”

王居正《尚书辨学》十三卷。〈未见〉

吕祖谦作行状曰：“居正，字刚中，上世故蜀人，徙江都。绍兴元年，历中书舍人，兼史馆修撰。公之学根极六艺，深醇宏肆，以崇是辟非为己任。自其少年，已不为王安石《新义》所倾动，慨然欲黜其不臧，以觉世迷，为《毛诗辨学》二十卷、《尚书辨学》十三卷、《周礼辨学》五卷，上之。”

程瑀《尚书说》。〈佚〉

《宋史》：“瑀字伯宇，浮梁人。钦宗即位，累进兵部尚书。”

上官愔《尚书小传》。〈佚〉

《闽书》：“愔字仲雍，邵武人。政和二年进士。建炎中，累除吏部员外郎，出知南剑州。”

《扬州府志》：“愔仪真人。”

张纲《尚书讲义》。〈注〉《宋志》“二十卷。”〈佚〉

洪葴作《行状》曰：“纲字彦正，金坛人。于《五经》尤精于《书》。每因讲解，著为《义说》，皆探微索隐，伦类通贯，其言无一不与圣人契。自是后学潜心此经者，争传诵之。诸家之说，虽充栋汗牛，束之高阁矣。”

林之奇《尚书集解》。〈注〉《宋志》五十八卷。〈存〉

之奇《自序》：〈按：《序》已另载，不重录。〉

孙畊《后序》。〈亦另载。〉王圻曰：“林之奇，候官人。累官中正丞，辞禄家居，吕祖谦尝师之。”

吴棫《书裨传》。〈注〉《宋志》“十二卷，《授经图》十三卷。”〈未见〉

《王明清》曰：“吴棫字才老，舒州人。”

朱子曰：“吴才老《书解》，徽州刻之。才老于考究上极有工夫，只是义理上看得不仔细。”

又曰：才老说“梓材是《洛诰》中书” ，甚好。

又曰：“吴才老说引征《康诰》《梓材》等篇，辨证极好。但已看破《小序》之失，而不敢勇决，复为《序》文所牵，殊觉费力耳。”

朱弁《书解》十卷。〈佚〉

《宋史》：“朱弁字少章，婺源人。”

陈鹏飞《书解》。〈注〉《宋志》“三十卷。”〈佚〉

《中兴艺文志》：“绍兴时太学始建，陈鹏飞为博士，发明理学，为《陈博士书解》。”

《浙江通志》：“鹏飞两举于乡，俱第一，绍兴进士，历礼部郎。”

赵敦临《尚书解》。〈佚〉

《姓谱》：“敦临字芘民，鄞人。绍兴初进士，官湖州教授。”

徐椿年《尚书本义》。〈佚〉

《江西通志》：“徐椿年字寿卿，永丰人。登绍兴十二年进士，主宜黄簿，从张九成学。”

史浩《尚书讲义》。〈注〉《宋志》“二十二卷。”〈未见〉

《中兴书目》：“淳熙十六年正月，太傅史浩进《尚书讲义》二十二卷，藏秘府。”

朱子曰：“史丞相说《书》亦有好处。如《命公后》，众说皆云命伯禽为周公之后。史云成王既归，命周公在。”

后看“公定予往矣” 一言，便见得是周公且在后之意。

陈长方《尚书传》。〈佚〉

徐师曾曰：“陈长方字齐之。其先长乐人。从王𬞟游，家震泽。绍兴中举进士。授江阴教授。有《春秋礼记》《尚书传》。”

刘安世《尚书解》二十卷。〈佚〉

王庭珪《志墓》曰：“安世字世臣，安福人。绍兴十八年登进士第。历朝奉郎。有《论语》《尚书解》各二十卷。”

张九成《尚书详说》。〈注〉《宋志》“五十卷。”〈未见〉

王应麟曰：张子韶书说于《君牙》《冏命》《文侯之命》，其言峻厉激发，读之使人愤惋，其有感于靖康之变乎？

郑伯熊《书说》一卷。〈存〉

陈亮《序》。〈按：《序》已另载，不重录。〉

云谷胡氏序。〈亦另载。〉

《姓谱》：“郑伯熊字景望，永嘉人。绍兴十五年登第。历吏部郎兼太子侍读、宗正少卿，以直龙图阁知宁国府。卒谥文肃。”

汪革《尚书解义注》四十一卷。〈佚〉

《姓谱》：“临川人，字信民，分教长沙。”

郑东卿《尚书图》一卷。〈存〉

按《合州郑氏尚书图》，宋刻，不著撰人名。图凡七十有七，诸儒传授。书学图所称“聂氏” ，谓麟也。“合沙渔父” ，郑东卿自号，当即其所著书。

李经《尚书解》。〈佚〉

《朱子》曰：“李经叔异，伯纪丞相弟，解书甚好，善考证。”

王十朋《尚书解》。〈未见〉

黄淮曰：“梅溪先生以斯道自任，绍兴间，对策大廷，日盈万言，援经证据，切中时病。高宗亲擢首选，试以民事，佥判绍兴府。自后历官侍从、台谏，出知饶、夔、湖、泉四大郡，入为太子詹事，龙图阁学士致仕。” 《浙江通志》：“字龟龄，乐清人。绍兴中，举进士第一。”

樊光远“《尚书解》三卷。”

汪逢辰曰：“光远字茂实。绍兴五年进士。官福建路转运使。”

张淑坚《尚书解》。〈佚〉

吕祖谦作《墓志》曰：“淑坚字正卿，其先自开封迁于衢，官至承节郎，有《诗书解》，合三十卷。”

唐仲友《书解》三十卷。

《金华府志》：“仲友字与政，金华人。绍兴中，登进士第，复中宏词科，仕至江西提刑。”

张栻《书说》：〈佚〉

叶绍翁曰：“南轩《书说》解《酒诰》曰：‘酒之为物，本以奉祭祀、供宾客，此即天之降命也。而人以酒之故，至于失德丧身，即天之降威也’。” 考亭谓是解千古儒者所不及。

夏僎《尚书解》。〈注〉《宋志》十六卷。〈存〉

杨慎曰：“伏读高皇帝科举之诏书，从夏氏、蔡氏两传。”

《两浙名贤录》：“夏僎字元肃，龙游人。”

罗惟一《尚书集说》：〈佚〉

杨万里《序略》：“吾友罗惟一允中撰《尚书集说》，自孔氏《疏义》而下八九家，存其大概而通其精微，去其抵牾而合其通达，又出己意以补其缺。”

吕祖谦《书说》〈注：〉《宋志》三十五卷，题《考》十卷，《赵氏读书附志》六卷。〈存〉

朱子曰：“伯恭直是说得书好，但《周诰》中有解说不通处，只须阙疑。伯恭却一向解去，故微有尖巧之病。”

赵希弁曰：“《书说》六卷。吕成公祖谦之说。始于《秦誓》上。至《洛诰》而止。”

时澜“《增修东莱书说》三十卷。”〈存〉

澜《自序》。〈按：《序》已另载，不重录。〉

吴师道曰：“东莱吕成公倡明正学，四方来者至千馀人，而莫盛于婺。清江时氏名铸字寿卿者，公同年进士，与弟𬬮、长卿率其家群从弟子十馀人悉从公游。若沄、若澜、若泾尤时氏之秀。成公辑《书说》自《秦誓》溯《洛诰》，未毕而卒。澜以平昔所闻纂成之” ，今行书传是也。

按：澜“官从政郎，差充西外睦宗院宗学教授。”

黄度《书说》：〈注〉《宋志》“七卷。”〈存〉

《姓谱》：“度字文叔，新昌人。绍兴进士。为御史，劾韩𠈁胄。宁宗时累官焕章阁学士。”

马之纯《尚书说》：〈佚〉

《金华志》：“马之纯字师文，东阳人。隆兴元年进士，知严州，称为茂陵先生。”

薛季宣“《书古文训》十六卷。”〈存〉

季宣《自序》。〈按：《序》已另载，不重录。〉

朱子曰：“薛士龙《书解》，其学问多于地名著功夫。”

谢谔《书解》二十卷。〈未见〉

周必大曰：“谔字昌国。新喻人。官朝议大夫直学士。”

艮斋、定斋二先生《书说》三十卷。〈存〉

按：《艮斋》者薛氏季宣，《定斋》者谢氏谔，不知何人合刻。

陈骙《尚书考》二卷。〈佚〉

《姓谱》：“陈骙字叔通，临海人。宁宗时知枢密院事兼参知政事。卒赠少傅，谥文简。”

宋若水《书小传》十卷。〈佚〉

《朱子志墓》曰：“公讳若水，字子渊，双流县人。江南西路转运判官。”

朱熹《尚书古经》〈注〉《通考》五卷。〈未见〉《书说》：〈注〉《宋志》“七卷。”〈存〉

陈淳曰：“《书》无文公解，然有《典》《谟》二篇，说得已甚明白，亲切精当，非博物洽闻，理明义精不及此。” 都穆曰：“朱子于经传多有训释，惟《尚书》则否，盖以其多错简脱文，非古文之全也。蔡氏《书传序》云：‘《二典》《禹谟》先生盖尝是正’，则其他固未之及。世所传有朱子《书说》，盖当时门人取语录、文集中语以成之，非朱子意也。”

按：文公《书说》，黄氏所录外，又有汤氏中所辑，今不传。

《蔡沈书传》。〈注〉《宋志》“六卷。”〈存〉

沈：《自序》〈按：《序》已另载，不重录。〉

子杭，上书集传、表。〈亦另载。〉

真德秀表墓曰：“君讳沈，字仲默，姓蔡氏，西山先生季子也。从文公游。文公晚年，训传诸经略备，独书未及为整，环视门生，求可付者，遂以属君。君沈潜反复数十年，然后克就其书考序文之误，订诸儒之说，以发明二帝三王群圣贤用心之要。《洪范》《洛诰》《泰誓》诸篇，往往有先儒所未及者。庆元初，伪学之论兴，文公以” 党魁黜，聘君亦远谪舂陵。君徒步数千里以从，聘君不幸没贬所，君复徒步护柩以归，卜居九峰，当世名卿物色求访，将荐用，君不屑就也。

赵希弁曰：“右晦庵先生订正，而武夷蔡沈集传也。沈自序于前，其子奉议郎、秘书省著作佐郎兼权右侍郎官兼枢密院编修官、兼诸王宫大小学教授。杭进于朝。沈字仲默，号九峰先生。”

黄震曰：“《经》解惟《书》最多。至蔡九峰参合诸儒《要说》。尝经朱文公订正。其释文义既视汉唐为精，其发指趣又视诸家为的。《书经》至是而大明。如揭日月矣。”

辅广《尚书注》。〈佚〉

《浙江通志》：“辅广字汉卿，崇德人。师事朱子及东莱吕氏。嘉定间入仕，寻奉祠。学者称传贻先生。”

李相祖《书说》三十卷。〈佚〉

《闽书》：李相祖字时可，光泽人。从朱文公学，曾以文公命编《书说》三十卷。

吴昶《书说》四十卷。〈佚〉

曾孙龙翰曰：先曾大父从游朱子之门，文公以扫墓归婺源，曾大父上所著《书说》，文公深嘉之。按龙翰，字式贤，《自序》云：“《友堂遗文》，今所存者，《书说》四十卷，《易论》四十卷。” 盖宋季书虽仅存，未曾刊行者也。

陈文蔚“《尚书类编》十三卷。”〈佚〉

文蔚《进表》：〈按：已另载，不重录。〉

宋鉴：端平二年二月，都省言“进士陈文蔚所著《尚书解注》有益治道。” 诏补迪功郎。

林夔孙《尚书本义》。〈佚〉

《闽书》：“夔孙字子武，福州人。从朱文公游。嘉定中特奏名，为县尉。”

徐侨“《尚书括旨》十卷。”〈佚〉

姚希得序。〈按：《序》已另载，不重录。〉

许奕《尚书讲义》十卷。〈佚〉

魏了翁撰，《碑》曰：“奕字成子，庆元五年进士第一，历宝谟阁直学士。”

邹补之《书说》：〈佚〉

《浙江通志》：“邹补之字公衮，开化人。受业朱子及东莱之门。淳熙初，举进士，判江宁府。”

袁燮《洁斋家塾书抄》。〈注〉《宋志》“十卷。”〈未见〉

真德秀曰燮。字和叔。鄞县人。淳熙辛丑进士。官至太中大夫。学者称曰“洁斋先生。”

按：是书叶文庄编，《菉竹堂书目》尚存。

宋蕴《尚书讲义》五十卷。〈佚〉

魏了翁《志》曰：“彭山宋元发，名蕴。淳熙五年进士，终流溪令。遗文有《论语略解》二十卷、《尚书讲义》五十卷。”

史孟传《书略》十卷。〈佚〉

魏了翁《志》曰：“丹棱史孟传守道既奏名，将入对，忽以疾卒。诏附刘渭榜，赐同进士出身，授迪功郎。”

应镛尚书《约义》。〈注〉《宋志》二十五卷。〈佚〉

《金华志》：“应镛字子和，兰谿人。登庆元五年进士” ，又

举“博学宏词科” ，官至“太常寺簿、知开州。”

陈经《尚书详解》。〈注〉《宋志》“五十卷。”〈佚〉

《经自序》。〈按：《序》已另载，不重录。〉

《姓谱》：“经字正甫，安福人。庆元中进士，官终奉议郎，泉州泊干。”

胡谊“《尚书释疑》十卷。”〈佚〉

《宁波府志》：“胡谊字正之，奉化人。与兄谦师事袁燮，自号观省佚翁。”

郑思忱《尚书释》。〈佚〉

《闽书》：“思忱字景千，安溪人。授《尚书》于西溪李季辨，解析精诣，生徒常百数。嘉定三年，词赋首乡荐，中第，历浙东参议官。”

滕鈆《尚书大意》。〈佚〉

《姓谱》：“鈆字和叔，婺源人。合肥令珙之子，为安邑令。”《方岳序》。〈按：《序》已另载，不重录。〉

陈大猷《东斋书传会通》十一卷。〈佚〉

《尚书集说或问》二卷。〈存〉

《大猷目序》：〈按：《序》已另载，不重录。〉

刘钦《书经衍义》。〈佚〉

《闽书》：“钦字子时，建安人。从蔡沈学，以荫补官，转朝奉大夫，升殿中侍御史，仝知枢密谏院事，归隐武夷，自号冰壶散人。终朝请大夫，卒谥忠简。”

董梦程《尚书训释》。〈佚〉

《江西通志》：“梦程字万星，号介轩。得朱子之学于黄勉斋。登开禧进士，官朝议大夫、知钦州。”

舒津《尚书解》。〈佚〉

《两浙名贤录》：“舒津字通叟，奉化人。景定三年进士，官太学博士，知平江。”

程穆《尚书约义》。〈佚〉

《徽州府志》：“休宁人。著书约义，仓使王伯大序其书。”

成申之《四百家尚书集解》。〈注〉《宋志》五十八卷。〈佚〉

《四川总志》：“成申之，眉州人，绍定进士。绍兴初，隆庆知府。”

张葆舒《书蔡传》订误。〈佚〉

《江西通志》：“葆舒号虚缘，德兴人。”

马廷鸾“《尚书》蔡传会编。”〈佚〉

《姓谱》：“马廷鸾字翔仲，乐平人。淳祐间进士，累官右丞相兼枢密使。与贾似道不合，以观文殿大学士提举洞霄宫。”

刘元刚《尚书演义》。〈佚〉

文天祥志墓曰：“先生字南夫，吉水县人。嘉定十六年登进士第，官至郡守。家无馀赀，萧然环堵，四方学者执经问字，相继于门。先生诱掖恳恳，不啻父兄之遇。子弟遗墨，有《诗》《书》《论语》《孟子演义》若干卷。任左藏日，以《孝经》《论语》《孟子演义》上进，有旨降付资善堂。”

赵若烛《书经笺注觕通》〈佚〉

《袁州府志》：“赵若烛字竹逸，宜春人。宝庆二年进士，知光泽县事。宋亡不仕，教授于乡。”

何逢原《尚书通旨》。〈佚〉

《严州府志》：“字文澜，分水人。咸淳间，官中书舍人。至元中，程文海荐之朝，授福建儒学提举，辞不赴。”

王柏《书疑》：〈注〉《宋志》九卷，又“《读书记》十卷。”〈存〉《书经章句》：
〈佚〉《尚书附传》。〈注〉《宋志》“四十卷。”〈佚〉

柏《自序》。〈按：《序》已另载，不重录。〉

于《舜典》“舜让于德弗嗣” 下，补《论语》“帝曰咨尔舜” 二十四字。于“敬敷五教在宽” 下，补《孟子》“劳之来之” 二十二字。馀皆更易经文次第之，亦知者之过也。

金履祥“《尚书注》十二卷。”〈存〉《尚书表注》二卷。〈存〉

履祥《自序》。〈按：《序》已另载，不重录。〉

柳贯曰：“先生早岁所著《尚书章释句解》既成书矣。一日超然自悟，摆脱众说，独抱遗经，复读玩味，则其节目明整，脉络通贯，中间枝叶与夫讹谬，一一易见。因推本父师之意，正句画段，提其章指与其义理之微，事为之概，考正字文之误，表诸四阑之外，曰《尚书表注》，而自序之。”

黄景昌《尚书蔡氏传正误》〈佚〉

《两浙名贤录》：“黄景昌字清远，浦江人。从方凤、吴思齐、谢翱游，通《五经》，自号田居子。”

赵孟𫖯《书今古文集注》：〈未见〉

孟𫖯《自序》。〈按：《序》已另载，不重录。〉

男：《维跋》〈亦另载。〉

《两浙名贤录》：“赵孟𫖯字子昂，吴兴人，宋之宗室也。至元间，累官翰林学士承旨，卒谥文敏。”

吴澄《书经纂言》四卷。〈存〉

澄《自序》。〈按：《序》已另载，不重录。〉

顾应祥《序》。〈亦另载。〉

陈栎《书解折衷》。〈佚〉

栎《自序》：〈按：《序》已别载，不重录。〉

《尚书集传纂疏》六卷。〈存〉

栎《自序》：〈亦另载。〉

杨士奇曰：“《书传纂疏》六卷，分为三册，元新安陈栎辑。” 栎字寿翁，号定宇。今读《书传》者，率资此书及董鼎纂注。吾外氏有《书传会通》，尤详备，而今学者多未及见。余虽见之，亦未及录也。

董鼎《尚书辑录纂注》六卷。〈存〉

鼎《自序》〈按：《序》已另载，不重录。〉

子真卿《跋》。〈亦另载。〉

陈栎曰：“鄱阳深山董公。宗蔡氏《书传》。辑《朱子语录》，增诸家注解，间以己意发明之。”

鼎字季亨德兴人

许谦“《读书丛说》六卷。”〈存〉

黄溍曰：“先生《书说》时有与蔡氏不能尽合者，要归于是而已。”

谦《自序》〈按：《序》已别载，不重录。〉

张枢《序》。〈亦另载。〉

《俞实序》。〈亦另载。〉

王充耘“《读书管见》二卷。”〈存〉

字与耕，吉水人。登元统甲戌进士，授永州同知，以母老弃官归。著是书外，有《四书经疑贯通》，失传。

《书义主意》六卷。〈存〉

刘景文序。〈按：《序》已另载，不重录。〉

余芑舒《读蔡传疑》一卷。〈佚〉《书传解》。〈佚〉

《姓谱》：“德兴人。”

严。《书说》：〈佚〉

《吴澂》曰：“章贡严氏，笃志嗜经，于书有说，如金屑花片，虽未底浑全，然尝鼎一脔，已可知矣。”

俞元燮《尚书集传》十卷。〈未见〉《或问》二卷。〈未见〉

字邦亮，建宁人，徙长洲。其卒也，《虞集》铭之。

元明善《尚书》节文。〈佚〉

字复初。以太子文学事文宗于东宫。升翰林直学士。译“《尚书》节文” 以进。每奏一篇必称善。

李天篪《书经疏》。〈佚〉

《江西通志》：“吉水人。得刘静修道学之传。”

陈悦《道书义断法》六卷。

此亦科举书，后附《作义要诀》，新安刘士毅所辑。

王天与《尚书纂传》四十六卷。〈存〉

《天与》：《自序》〈按：《序》已另载，不重录。〉

韩信同《书经讲义》。〈未见〉

《闽书》：字伯循，宁德人，受业陈普之门。

吕椿《尚书直解》。〈佚〉

《闽书》：“椿字之寿，晋江人。初从丘钓矶学，贫隐授徒。所著有《春秋精义》《诗书直解》《礼记解》。”

陈师凯“《书蔡传旁通》六卷。”〈存〉

彭蠡人。至治辛酉为此书。名物度数。必详究所出。

倪士毅《尚书作义要诀》四卷。〈存〉

按是书乃元时举子兔园册。山东赵氏作。仲弘《改葬志》。称于他经皆未就。度此必书坊伪托也。

周闻孙《尚书一览》。〈未见〉

《吉水志》字以立。至正辛巳举人，鳌溪书院山长。

余日强《尚书补注》。〈佚〉

杨维桢曰。字产壮。昆山人。学通《六经》百氏。

马道贯“《尚书疏义》六卷。”〈未见〉

字德珍，金华东阳人。师事许谦，自号《一得叟》。

丘迪《尚书辨疑》。〈佚〉

姑苏志迪，字彦启。从熊朋来学，著《书辨疑》。

王文泽《尚书制度图纂》三卷。〈佚〉

《松江府志》：“字伯雨，别号梅泉，为府学训导。”

韩性《尚书辨疑》一卷。〈佚〉

《绍兴府志》：“韩性字明善，会稽人。赐谥庄节先生。”

邵光祖《尚书集义》六卷。〈未见〉

字弘道。张士诚据吴，授湖州学正，不赴，布衣以终。

季仁寿《春谷读书记》。〈佚〉

《括苍汇记》：“字山甫，龙泉人。元末婺州教授。”

刘三吾等《书传会选》六卷。〈存〉

《实录》：“洪武十年三月，上与群臣论天与日月五星之行，翰林应奉傅藻、典籍黄麟、考功监臣郭傅皆以蔡氏左旋之说为对。上曰：‘天左旋，日月五星皆右旋，《二十八宿经》也。附天体而不动，日月五星，纬乎天者也。朕自起兵以来，与善推步者仰观天象，二十有三年矣。尝于天气清爽之夜，指一宿为主，太阴居是宿之西，相去丈许。尽一夜，则太阴渐过而东矣。由此观之，则是右旋。历家亦尝论之，蔡氏谓为左旋，此则儒家之说。尔等不晰而论之，岂所谓格物致知之学乎’？” 二十七年四月丙戌，诏征儒臣，定正宋儒蔡氏书传。上观蔡氏《书传》，日月五星运行与朱子《诗传》不同，及其他注说与鄱阳邹季友所论，间有未安者，遂诏征天下儒臣定正之。于是太子少保唐铎等举翰林编修致仕张美和，国子监博士致仕钱宰，助教致仕靳观，教授高让，学正王子谦，教谕张士谔、俞友仁、何原铭、傅子裕、周惟善，训导唐棐、周宽、赵信、洪初、万钧、王宾、谢子方。

吴子恭，博士解震、熊钊、揭轨、萧尚仁、萧子尚、王允升、张文翰、张思哲、宋麟，并遣行人驰传征之。九月己酉，正蔡氏《书传》成。初诏征国子博士钱宰等至，上语以正定书传之意，且曰：“尔等知天象乎？” 皆对以不知。上曰：“朕每观天象，自洪武初有黑气凝于奎壁，乃文章之府，朕甚异焉。今日春暮，其间黑气始消，文运兴矣。尔等宜考古证今，有所述作，以称朕意。” 乃命翰林学士刘三吾董其事，开局翰林院，正定是书。时礼遇诸儒甚厚，各赐以绮缯衣被等物，又御制诗命次韵和之。朝参则班于侍卫之前，宴享则次坐殿中。时酒楼成，人赐钞宴其上，各献诗谢。上大悦，复遣礼部尚书任亨泰谕旨，“诸儒有年老愿归者，先” 遣之，众皆愿留。至是书成，凡蔡氏《集传》，得者存之，失者正之，又集诸家之说，足其未备。三吾等率诸儒上进，赐名曰《书传会选》，命礼部颁行天下。赐诸儒宴及钞，俾驰驿而还。

梁寅《书纂义》十卷。〈未见〉

寅自述曰：“归老之后于《书》也。以蔡氏《传》之详明而姑释其略，谓之《书纂义》。”

陈谟《书经会通》：〈未见〉

《人物考》：“字一德，泰和人。学者称海桑先生。”

朱右书《集传发挥》十卷。〈未见〉

字伯贤，临海人。“洪武初，除编修，擢晋相府长史。”

冉庸《尚书精萃》。〈佚〉

陈琏《志墓》曰：“先生讳庸，克常其字，保定蠡县人。登至正丙午进士第。永乐初，应诏至南京，以老疾辞归。年九十六卒。”

徐兰《书经体要》一卷。〈未见〉

字与善，开化人。武洪初助教，门人欧阳齐进其《书》于朝。

陈雅言《尚书卓跃》六卷。〈未见〉

郑辑《表墓》曰：“陈雅言，受《诗》于傅志行，受书于徐复，有《诗经一览》《大学管窥》《中庸》数篇，《书经》卓跃行于世。”

杨士奇曰。《书卓跃》二册。永丰陈雅言专为科举设。余得之雅言之孙彝训。今为中书舍人。

雅言，永丰人。洪武中称病不赴荐，尝领永丰县教事。

郑济《书经讲解》：〈未见〉

闽县人，洪武中儋州学正。

林逊《尚书经义》。〈未见〉

广东潮阳人。洪武乙丑进士，授闽县丞。

黄绍烈：《书经主意》〈未见〉

临川人，洪武年进士，瑞安知县。

郭元亮“《尚书该义》十二卷。”〈佚〉

《台州府志》：“仙居人，樌从子，以儒士任新昌训导。”

詹凤翔《书经释义旁通撮要》。〈未见〉

《江西通志》：“詹凤翔，字道存，乐安人。以荐任府学训导。”

刘朴《书义精要》。〈佚〉

《江西通志》：“刘朴字子素，吉水人。洪武中，举明经，试于京师，授学官。其卒也，解缙表其墓。”

胡广等《书传大全》十卷。〈存〉

吴任臣曰：“《书传》旧为六卷，今分十卷，大旨本二。陈氏纂修诸臣，则翰林院学士兼左春坊大学士、奉政大夫胡广，奉政大夫、右春坊右庶子兼翰林院侍讲杨荣，奉直大夫、右春坊右谕德兼翰林院侍讲金幼孜，翰林院修撰、承务郎萧时中、陈循，翰林院编修、文林郎周述、陈全、林志，翰林院编修、承事郎李贞、陈景著” ，翰林院检讨，从仕郎余学夔、刘永清、黄寿生、陈用、陈燧，翰林院五经博士，迪功郎王进，翰林院典籍，修职佐郎黄约仲，翰林院庶吉士凃顺，奉议大夫、礼部郎中王羽，奉议大夫、兵部郎中童谟，奉训大夫、礼部员外郎吴福，奉直大夫、北京刑部员外郎吴嘉静，承直郎、礼部主事黄裳，承德郎刑部主事段民、章敞、杨勉、周忱、吴仲，承直郎刑部主事洪顺、沈升，文林郎广东道监察御史陈道潜，承事郎大理寺评事王选，文林郎太常寺博士黄福，修职郎太医院御医赵友同，迪功佐郎北京国子监博士王复原，泉州府儒学教授曾振，常州府儒学教授廖思敬，蕲州府儒学学正傅舟，济阳府儒学教谕林观，善化府儒学教谕颜敬守，常州府儒学训导彭子斐，镇江府儒学训导留季安。凡四十二人。

王达《书经心法》：〈佚〉

王孚曰：“耐轩先生有《〈诗》《书〉二经心法》，学者多传之。” 钱氏曰：“达字达善，无锡人。洪武中举明经，除国子助教。永乐中擢翰林编修，迁侍读学士。”

彭勖《书传通释》六卷。〈存〉

勖，《自述》：〈按：已另载，不重录。〉

《人物考》：“彭勗字祖期，吉安永丰人。永乐乙未进士。”

正统初，拜监察御史，出为山东按察副使。

徐善述“《尚书直指》六卷。”〈存〉

《人物考》：“徐善述字好古，天台人。以荐授桂阳州学正。仁宗为皇太子，简入宫僚，为左春坊左司直郎，升右赞善。卒于官。洪熙间赠太子少保，谥文肃。”

陈济《书传补注》一卷。〈未见〉《书传通证》。〈未见〉

《姓谱》：“陈济字伯载，武进人。永乐初，以布衣召修《永乐大典》，为总裁官。书成，授右春坊右赞善。所著有《书传通证》《书传补注》。”

何文渊《书义庭训》。〈未见〉

字巨川，永乐戊戌进“士，太子太保，吏部尚书。”

章陬《书经提要》四卷。〈未见〉

陬《自序》〈按：《序》已另载，不重录。〉

《台州府志》：“章陬字仲寅，黄岩人。正统丙辰进士，官至兵部主事。”

按：章氏书载西亭王孙《万卷堂目》。

黄谏《书传集义》。〈未见〉

《人物考》：“黄谏字廷臣，兰州人。正统壬戌赐进士第三人，授翰林院编修，转左春坊左中允。天顺初，改尚宝司丞，仍兼翰林院编修，升尚宝司卿，进翰林院侍讲学士，谪判广州府，寻被逮至京，道卒。”

张澜《书经集说》：〈未见〉

字道本，潼川人。“正统己未进士。”

夏寅《尚书札记》：〈未见〉

字正夫，华亭人。正统十三年进士。山东右布政使。

费希冉“《尚书本旨》七卷。”〈未见〉

《南海县志》：“费希冉字师敬，正统间诸生。”

刘敩《尚书句解》。〈未见〉

《杨廉状》曰：“公讳敩，字于学，吉安人。领景泰庚午乡荐，司训武昌，调武进，升南京翰林院孔目。”

《杨守陈书私抄》一卷。〈存〉

守陈《自序》。〈按：《序》已另载，不重录。〉

张业《书经节传》。〈未见〉

《江西通志》：“字振烈，安福人。景泰辛未进士，历司业。”

黄瑜《书经旁通》十卷。〈未见〉

香山人。景泰丙子举人，官长乐知县。

刘缙《书经讲义》。〈未见〉

《分水县志》：“字大绅，天顺己卯举人，知武昌县事。”

黄仲昭《读尚书》一篇。〈存〉

名潜，莆田人。成化丙戌进士，官编修。与章懋庄㫤谏《鳌山烟火》诗，予杖谪知县。终江西提学佥事。

姚诚《书经义》。〈佚〉

《陜西通志》：“字通夫，兰州人。成化乙酉举人，知闻喜、新郑二县。”

鲍麒《壁经要略》：〈佚〉

《温州志》：“字仲瑞，平阳人。成化己丑进士，工部郎中。”

吴宽《书经正蒙》〈未见〉

字原博，长洲人。成化八年会试、廷试俱第一。入翰林。累迁至掌詹、礼部尚书。卒赠太子少保，谥《文定》。

林俊《尚书精蕴》。〈未见〉

俊字见素，莆田人。成化戊戌进士。赠少保，谥《贞肃》。

吕献《书经定说》：〈未见〉

字丕文，新昌人。成化甲辰进士，南京工部右侍郎。

李承恩《书经拾蔡》二卷。〈未见〉

嘉鱼人。成化甲辰进士。

钱福《尚书丛说》。〈未见〉

《姓谱》：“字与谦，华亭人。弘治庚戌进士第一，官修撰。”

尹洪“《尚书章句训解》十卷。”〈未见〉

锦衣卫人。弘治庚戌进士。

黄澜《尚书资讲》。〈未见〉

号“壶阴，莆田人。弘治癸丑进士，侍讲学士。”

赵鹤《书经会注》。〈未见〉

字叔鸣，江都人。“弘治丙辰进士。历山东按察副使。”

王大用《书经旨略》一卷。〈未见〉

号《糵谷》，上海人。弘治癸丑进士。

穆孔晖《尚书困学》。〈未见〉

《姓谱》：“穆孔晖，字伯潜，堂邑人。弘治乙丑进士，历官礼部左侍郎兼学士。谥文简。”

包沐《尚书解义》。〈佚〉

《宁波府志》：“包沐字民新，靳人。以贡授石埭训导。”

应璋《尚书要略》。〈未见〉

《金华府志》：“字德夫，永康人。以贡历罗源县学教谕。”

萧孟景《尚书说》。〈佚〉

李舜臣曰：“先生三河人。字时泰。正德乙亥。余从先生於崇文门外草场巷。后为济南大守。”

吕柟《尚书说疑》五卷。〈存〉

此泾野门人因扣击而得之于师者，笔之于《编》。

汪玉《尚书存疑录》二卷。〈未见〉

《宁波府志》：“字汝成，鄞县人。正德戊辰进士，历巡抚。”

郑晓《尚书考》二卷。〈阙〉

字窒甫，别号“淡泉” ，海盐人。嘉靖壬午“浙江乡试第。”

一、明年中会试，历吏部尚书，赠太子少保，谥《端简》。

林云：“同《尚书正宗》。”〈未见〉

号退斋，莆田人。嘉靖癸未进士。改庶吉士。累官南京刑部尚书。赠太子少保，谥“端简。”

黄光昇：《读书愚管》〈未见〉

《姓谱》：“字明举，晋江人。嘉靖己丑进士，历刑部尚书。”

黄叆“《书经便注》十三卷。”〈注〉《万卷堂目》十卷。〈未见〉

《姓谱》：字天章，宁晋人。嘉靖已丑进士，官御史。以言事与杨爵等系狱罢归，教授乡里，人称“洨滨先生。”

沈朝宣《书经发隐》：〈未见〉

字三吾，仁和人。嘉靖辛卯举人。

钱应扬《尚书说意》。〈未见〉

《后枫》钱氏应扬，馀姚人，嘉靖壬辰进士。

《王问书经日抄》。〈未见〉

字子裕，无锡人。嘉靖壬辰进士，广东按察佥事。

蒋腾蛟《书传折衷》六卷。〈未见〉

渭南人。嘉靖乙未进士。

胡宾《书经全图》一卷。〈未见〉

光州人。嘉靖乙未进士。

马森《书传敷言》十卷。〈存〉

字孔养，福建怀安人。嘉靖乙未进士，历户部尚书。子欻曰：“《书传》敷言，先恭敏为诸生时作也。” 三山故鲜习是经者。嘉靖乙酉，督学邵公锐拔取进士内二十有八人改习之，延莆田林公学道受业，先公师承其说，钻研敷衍，浃期成帙。后梓行于世。

莫如忠《尚书训诂》大旨，〈未见〉

字子良，华亭人。嘉靖戊戌进士，历“浙江布政使。”

陆稳《书经》，便蒙详节。〈未见〉

归安人。嘉靖甲辰进士，累官兵部侍郎。

谭纶《书经详节》。〈未见〉

字其理，宜黄人。嘉靖甲辰进士。历官太子少保、兵部尚书。谥《襄敏》。

张居正“《书经直解》八卷。”〈存〉

字时大，江陵人。嘉靖丁未进士。官至太师左柱国、吏部尚书。卒谥《文忠》，追论削籍。崇祯中，有诏追复。

王樵“《尚书日记》六卷。”〈存〉《书帷别记》四卷。〈存〉

上自羲皇之纪，洎于裨官，有当《尚书》者，皆参收之，《书帷别记》，为举业而作。

俞时及蔡《传》说意。〈未见〉

蒙泉俞氏，新昌人。嘉靖丁未进士。

李儒烈《尚书启蒙》。〈未见〉

见川李氏，海盐人。嘉靖丁未进士。

汤日新《尚书录》。〈未见〉

练川汤氏，秀水人。嘉靖庚戌进士。

吕穆《书经讲意》。〈未见〉

字冈吕氏，秀水人。嘉靖癸丑进士。

曹大章《书经疏》见。〈未见〉

《含斋》曹氏，金坛人。嘉靖癸丑进士。

陆相儒《尚书正说》。〈未见〉

《雨楼》陆氏相儒，嘉兴人。嘉靖己未进士。

陈氏《尚书讲义》六卷。〈未见〉

字宜易，莆田人。嘉靖己未进士，廉州知府。

申时行《书经讲义会编》十二卷〈存〉

字汝默，长洲人。嘉靖壬戌状元，官至少师、冢宰、中极殿大学士，为元辅九年归。归二十三年，寿八十。

归有光《尚书叙录》。〈存〉

有光《自序》。〈按：《序》已另载，不重录。〉

林鸿儒《书经日录》。〈未见〉

《闽书》：“字允德，安溪诸生。精治《尚书》。”

韩纲《书经广说》。〈未见〉

《广信永丰志》：“韩纲字正夫，以岁贡授临湘教谕。”

余懋学《尚书折衷》。〈未见〉

字行之，婺源人。隆庆戊辰进士，赠工部尚书。

张位《尚书讲略》：〈未见〉

《南昌府志》：“隆庆戊辰进士，文渊阁大学士。”

锺庚阳《尚书传心录》七卷。〈存〉

字西星，秀水人。隆庆戊辰进士，工部郎中。

沈位《尚书笔记》。〈未见〉

虹台沈氏，吴江人。隆庆戊辰进士，官检讨。

龚勉《书义》卓见。〈未见〉

号毅所，无锡人。隆庆戊辰进士，浙江右布政。

张元忭《读尚书考》。〈未见〉

字子荩，山阴人。隆庆辛未，赐“《进士》第一” ，历谕德兼侍讲。

王祖嫡《书疏丛抄》一卷。〈存〉

字师竹，信阳州人。隆庆辛未进士，历右庶子。

方扬《尚书集解》。〈未见〉

字初庵，歙县人。隆庆辛未进士，杭州知府。

瞿九思《书经以俟录》六卷。〈存〉

字睿夫，黄梅人。从学罗洪先、耿定向。万历癸酉举人。作《中庸口，授》“《中庸位育图》《中庸运卦》《古乐测孔》。”

“庙礼乐考” 、“至圣荣哀考” ，《六经》以俟录《洪范衍义》、“《历正》诸书。” 征授翰林院待诏，谢不赴。诏岁给米六十石，以资著述。乃撰《明诗》，拟万历《武功录》。长吏为起江汉书院，居之。

蔡立身《删补书经注》。〈未见〉

《温州府志》：“蔡立身字师曾，浙江平阳人。万历癸酉举人，高唐知州。”

姚舜牧《书经疑问》十二卷。〈存〉

舜牧《自序》。〈按：《序》已另载，不重录。〉

孙继皋《尚书意解》。〈未见〉

《严孙绳》曰：“孙继皋。无锡人。万历甲戌进士第一。历官吏部左侍郎。”

冯梦祯《尚书大意》。〈未见〉

冯梦祯字开之，秀水人。万历丁丑进士，历官国子监祭酒。

沈自邠《尚书衷》引：〈未见〉

俞汝言曰：“沈自邠。号九轩。秀水人。万历丁丑进士。改庶吉士。授检讨。历修撰。”

杨起元《书录》。〈未见〉

起元，字复所，归善人。万历丁丑进士。改庶吉士，历官吏部右侍郎，兼侍读学士。

陈泰来《尚书注考》一卷。〈未见〉

陈泰来，号《长水》，平湖人。万历丁丑进士。由顺天府儒学教授陞国子监博士，历礼部精膳司员外。

邹龙光《书经约言》：〈未见〉

蒋方馨曰：“《斗墟》邹氏龙光，长洲人。万历庚辰进士。”

刘应秋“《尚书旨》十卷。”〈存〉

字兑阳，吉水人。万历癸未《进士》第三人，官祭酒。

汤显祖《玉茗堂尚书儿训》〈未见〉

字义仍，临川人。万历癸未进士。除南太常博士，迁南祠郎。抗疏劾政府，谪徐闻典史，后移知遂昌县。

袁宗道《尚书纂注》四卷。〈存〉

钱氏曰：字伯修，公安人。万历丙戌会元，选庶吉士，授编修，历官春坊中允，至右庶子，赠礼部侍郎。有二弟，曰稽勋、宏道，仪部、中道，所谓“公安三袁” 也。

董其昌《书经原旨》〈未见〉

卞《洪勋序》。〈按：《序》已另载，不重录。〉

徐即登《书说》十卷。〈未见〉

号匡岳，丰城人。“万历癸未进士。历河南左参政。”

姜镜“《书经》见解。”〈未见〉

字翼龙，山阴人。万历癸未进士，历广东布政使。

沈瓒《尚书大义》。〈未见〉

吴江人，万历丙戌进士。

王肯堂“《尚书要旨》三十一卷。”〈存〉

金坛王损斋中丞樵次子。万历己丑进士，官检讨。

郝敬“《尚书辨解》十卷。”

京山郝氏专信今文，而力辨孔《传》为非。

范应宾《壁业》。〈未见〉

秀水人。万历壬辰进士，工部主事。

锺鸣陛《书经素言》：〈未见〉

字抱瑜，丹阳人。万历壬辰进士，刑部主事。

卢廷选《尚书雅言》六卷。〈存〉

汤显祖曰：“有疏通知远之益，盖深于《书》者。”

字真常，莆田人。万历壬辰进士，历官湖广参政。

曹学佺“《书传会衷》十卷。”〈存〉

天启中，先生官广西右参议，魏忠贤党摘其所撰为《谤书》，除名为民。崇祯中复起，疏辞。家居殉节死。

贺灿然《书略》：〈未见〉

字伯暗，秀水人。“万历乙未进士，历吏部员外郎。”

胡瓒《尚书》，《过庭雅言》。〈未见〉

陈继儒曰：“桐江胡伯玉先生官工部郎，出参江右藩，遂还环山。少受泽庵公训，用《尚书》起家，博采经史以及山镵冢刻，旁证之，二十年始成此书。万历乙未进士，官至江西布政司参政。”

洪翼《尚书秘旨》。〈未见〉

字南池，歙县人。万历戊戌进士。

谢廷赞《书经翼注》七卷。〈存〉

字曰可，金谿人。万历戊戌进士，官尚宝司丞。

王建中《尚书新说》。〈未见〉

山阴人，字位宇。万历戊戌进士，山阳知县。

赵维寰《尚书蠡》四卷。〈存〉

字无声，平湖人。万“历庚子解元，历刑部郎中。”

孙奇逢《书经近指》。〈未见〉

字启泰，号锺元，容城人。万历庚子举人，屡征不起。

黄景星《尚书解》。〈未见〉

号“若顷，莆田人。万历辛丑进士。历广东右布政。”

来《宗道》尚书秘省。〈未见〉

字路然，萧山人。“万历甲辰进士，累官东阁大学士。”

陈臣忠《书经集意》二卷。〈未见〉

莆田人。万历甲辰进士。

陆键“《尚书传翼》十卷。”〈存〉

平湖人，字开仲。万历丁丑进士，建昌府推官。

秦继宗“《书经汇解》四十六卷。”〈未见〉

蕲水人。万历庚戌进士。

张尔嘉《尚书贯言》二卷。〈存〉

字佘峰，青浦人。万历癸丑进士，官“浙江右布政。”

朱道行“《尚书集思通》十二卷。”〈存〉

字简修，海宁人。万历乙卯举人。

史惟堡《尚书晚订》十二卷。〈存〉

字心南，仁和籍，金坛人。万历丙辰进士，都水主事。

钱大复尚书旨授。〈未见〉

华亭人，大学士龙锡之父。

吴从《周书》四卷。〈未见〉

甄宁人，字世宪。万历中海宁儒学训导。

徐允禄《勉思斋尚书解》〈未见〉

嘉定人，字汝廉，博学有文名，屡试不遇，著述颇多。

汪应魁《尚书句读》。〈未见〉

顾锡畴曰：“元杓，余通家子。从予游。有志《翼经》者也。”

杨肇芳《尚书副墨》六卷。〈存〉

金沙杨葆元振铎娄江，率两子公才等，苦研经术。

洪禹功《尚书拣珠》。〈未见〉

《寿昌县志》：“字懋卿，天启元年拔贡生，考授州同知。”

张睿卿《书笺》：〈未见〉

字稚通归安人

潘士遴《尚书苇籥》五十卷。〈存〉

《青莲》潘氏，字叔献，乌程人。天启壬戌进士，云南道御史，左迁大理寺副。

徐大仪“《书经补注》六卷。”〈存〉

字象卿，贵溪人。天启壬戌进士，云南按察副使。

徐可期《书》经贯言：〈未见〉

《金华府志》：“字烜父，永康人。崇祯戊辰进士，刑部员外郎。”

傅元初“《尚书撮义》四卷。”〈存〉

元初，晋江人。崇祯戊辰进士，官给事中。

袁俨《尚书百家汇解》六卷。〈存〉

字若思，嘉善人。崇祯戊辰进士，高要知县。

史炜《尚书纂要》。〈未见〉

《广平府志》：“成安人。崇祯癸酉举人，知县。”

江旭奇《尚书传翼》二卷。〈存〉

字舜升，婺源人。以贡入太学，官“台州卫经历。”

顾懋樊“《桂林书响》十卷。”〈存〉

钱塘人。其曰《书响》者，取“孔壁金丝” 之义也。

邹期桢尚书揆一。〈未见〉

字公宁，无锡人。崇祯中举贤良，辞称《经畬先生》。

明世宗皇帝《书经三要》三卷。

《三要》者，《皋陶谟》《伊训》《无逸》三篇也。嘉靖四年，命大学士费宏等注，以太祖御注《洪范》冠首。

贝琼《中星考》一篇。〈存〉

字廷臣，崇德人。领“乡荐，洪武六年除国子助教。”

吴观万闰月定《四时成岁讲义》。〈佚〉

《徽州府志》：“休宁人，字亨寿，笃尚考亭之学。”

朱汝贤《虞书解》。〈未见〉

萧山人。嘉靖壬辰进士。

倪思昆《命元龟说》一卷。〈佚〉

嘉定初，拜右相，制麻，翰林陈晦用《昆命元龟》事。时倪文节思奏疏，谓哀帝拜董贤大司马，有允执其中之词。当时父老流涕，谓将禅位宁宗。得思疏，甚骇。晦翼日上章，遍举本朝麻词用《元龟》事至六七，且谓：“臣尝词科放思，思非不记此，特出于一旦私愤，遂忘故典。” 文节遂免所居官。陈与真文忠最厚，盖辨明故典，颇质于文忠云。

《汉禹贡图》一卷。〈佚〉

《后汉书王景传》：“永平十二年，赐景《禹贡图》。”

裴秀“《禹贡地域图》十八篇。”〈佚〉

《晋书》：“裴秀字季彦，河东闻喜人。”

顾恺之《夏禹治水图》一卷。〈佚〉

《宣和画谱》：“顾恺之字长康，小字虎头，无锡人。”

陈埴《禹贡辨》一卷。〈未见〉

字器之，永嘉人。从学朱文公，举进士，称“潜室先生。”

李方子《禹贡解》。〈未见〉

字公晦，光泽人。朱子高弟，号“果斋。” 嘉定七年进士第三，官国子录、通判辰州。宝庆二年《真德秀进》。

余哲《禹贡考》。〈佚〉

字若蒙，龙谿人。著“《周礼解》《禹贡考》《春秋地例增释》。”

董千能《禹贡图说》。〈佚〉

《江西通志》：“字必强，丰城人。”

傅寅《禹贡集解》二卷。〈阙〉

字同叔，义乌人。吕祖俭称“是《书》集先儒之大成。”

邹近仁《禹贡集说》〈未见〉

字鲁卿，鄱阳人。官龙阳丞。尝问学于杨简。

郭馀《禹贡注详节》一卷。〈佚〉

《江西志》：“字庆生，泰和人。洪武中，广东按察佥事。”

字正夫，华亭人。正统十三年进士。历山东右布政。

张吉“《禹贡疑误辨》一篇。”〈存〉

字克修，馀干人。成化辛丑进士，贵州左布政。

刘龙、徐缙等《禹贡注解》〈未见〉

明世宗命撰。龙字舜卿，弘治己未进士第三人，大宗伯，谥“文安。” 缙字子容，乙丑进士，少宗伯，谥《文愍》。

曾于干《禹贡简传》一卷。〈佚〉

《吉安府志》：“字思健，泰和人。从罗洪先学。”

张朝瑞《禹贡本末》一卷。〈未见〉

字凤梧，海州人。隆庆戊辰进士，鸿胪寺卿。

全天叙《禹贡略》一卷。〈未见〉

号“元州，鄞县人。万历丙戌进士，历官少詹事。”

姜逢元《禹贡详节》一卷。〈存〉

馀姚人。万历癸丑进士，历礼部尚书。

张能恭《禹贡订传》一卷。〈存〉

能恭福宁州人，字礼言。崇祯庚午乡试第一人。

黄翼登《禹贡注删》一卷。〈存〉

字学衡，晋江人。著《尚书述解》今行世者《禹贡注删》。

蒋之𬴊《禹贡注》一卷。〈未见〉

之𬴊字龙友，鄞县人。崇祯戊寅，授顺天学训导。

孙承泽《禹贡九州山水考》三卷。〈存〉

承泽《自序》。〈按：《序》已另载，不重录。〉

夏允彝《禹贡古今合注》五卷。〈存〉

允彝《自序》。〈亦另载。〉

邵璜《禹贡通解》一卷。〈存〉

字鲁重，秀水人。中“崇祯壬午乡试，知大姚县事。”

严观《禹贡辑要》一卷。〈未见〉

《嘉兴县志》：“严观，字质人，贡生。与弟进士勋舍人临并负才名，称为‘禾中三严’。”

赵沺《禹贡新书》一卷。〈未见〉

《平湖县志》：“赵油字天来，诸生。”

《同谷子五子之歌》诗五首：〈存〉

天复中，昭宗播岐，时何皇后好游畋。同谷山逸人戴一巨笠，跨青牛，琴袋酒壶俱在牛上，称“同谷子。” 上书两卷，论十代兴亡之事。帝览其书，数日减膳，赐之酒食，唯吟《太康失政之诗》而去。

张九成“《咸有一德论》一篇。”〈未见〉

为秦相建“《一德》格天阁” ，有激而作

颜复范祖禹《说命讲义》三卷〈佚〉

祖禹同崇政殿说书，颜复进《札子》上。

胡洵直《考正武成》一卷。〈存〉

洵直《自序》。〈按：《序》已另载，不重录。〉

《江西通志》：“字次鱼，新喻人。绍兴己丑进士，累官湖南提刑司干官。”

牟楷定《武成错简》一卷。〈佚〉

《台州志》：“字仲裴，黄岩人。以侍母疾不仕。”

归有光《考定武成》一卷。〈存〉

有光《自述》。〈按：已另载，不重录。〉

许商《五行传记》：〈注〉《汉志》一篇。〈佚〉

《汉书》：“许商长伯善为算，著《五行论》。”

刘向《洪范五行传记》：〈注〉《汉志》十一卷。《隋》《唐志》同〈阙〉

《汉书》：“向字子政，本名更生，著《洪范五行传论》奏之。沈约曰：‘伏生创纪大传，五行之体始详。刘向广演《洪范》休咎之文益备’。”

高允曰：“汉光禄大夫刘向，见汉祚将危，权归外戚，屡陈妖眚而不见纳，遂因《洪范》《春秋》灾异报应者而为之传。”

欧阳修曰：“箕子陈《洪范》，条其事为九类，别其说为九章，考其说不相附属，向为《五行传》，乃取五事、皇极、庶征附于五行，以为八事皆属五行欤，则至于八政、五纪、三德、稽疑、福、极之类又不能附，至俾《洪范》之书失其伦理，所谓旁引曲取而迁就其说也。然自汉以来未有非之者。”

吕祖谦曰：“刘向《灾异》《五行》，学博而未纯，其原出于伏生《大传》。”

叶适曰：“刘向为王氏考灾异，著《五行传》，归于切劘当世。而汉儒之言阴阳者，其学亦各有所主，然《洪范》之说由此隳裂，使经世之成法降为灾异阴阳之书矣。”

按：许商、刘向皆有《五行传记》，《后汉郎𫖮传》引洪重《记辞》曰：“月行中道，移节应期，德厚受福，范华留之。” 当属《刘氏书》也。

穆元休《洪范外传》。〈注〉《新唐志》十卷。〈佚〉

王应麟曰：元休，穆宁之父。撰《尚书外传》十篇。开元中献之，赐帛，授偃师丞。

崔良佐《尚书演范》：〈佚〉

权德舆曰：“博陵崔君元翰考某，以明经历卫州汲县尉、虢州湖城县主簿。亲没，遂不复仕。探古先微言，著《尚书演范》《周易忘象》及《三国春秋》。门人易其名曰贞文孝父。”

按：权文公为《元翰文集序》，不书其父讳。考《新唐书宰相世系》，“博陵崔氏第三房祁阳令抗，子济州刺史潜，潜子凤阁舍人承构，承构子湖城簿良佐，良佐子比部郎中元翰。”

《宋仁宗皇帝洪范政鉴》十二卷。〈佚〉

王应麟曰：康定元年十一月，御撰《洪范政鉴》十二卷，政鉴书以“皇极” 为本，上与王洙论五行五事之证，采五行六沴及前代，庶应成此书。上自为序。

《洛书五事图》一卷。〈佚〉

范祖禹曰：“仁宗最深《洪范》之学，每有变易，恐惧修省，必求其端。”

刘羲叟《洪范灾异论》。〈佚〉

《长编》：“庆历五年六月，以泽州进士刘羲叟为试大理评事。羲叟精算术，兼通《大衍》诸历，常注司马迁天官书及著《洪范灾异论》。欧阳修荐之，召试学士院，而有是命。”

苏洵《洪范图论》：〈注〉《宋志》一卷。〈未见〉

苏洵《自序》：〈按：《序》已另载，不重录。〉

刘彝《洪范解》。〈注〉《宋志》“六卷。”〈佚〉

彝，字执中，福州怀安人。从胡瑗学，著“《洪范解》《周礼中义》《七经中义》《古礼经传续通解》。”

廖偁《洪范论》一卷。〈存〉

《湖广总志》：“廖偁，衡山人。天禧中举进士，著《洪范论》。” 朱子曰：“廖氏论《洪范》，大段辟《河图》《洛书》，以此见知于欧阳公。” 盖欧公有无祥瑞之论，廖公只见五代有伪作祥瑞，故并与古而不信如《河图》《洛书》之事。《论语》自有此说，而欧公不信祥瑞，并不信此，而云《系辞》亦不足信。且如今世间有石头上出日月者，人取为石屏，又有一等石上分明有如枯树者，亦不足怪也。《河图》《洛书》亦何足怪？

曾巩《洪范论》一卷。〈存〉

朱子曰：“《洪范》、曾子固说得胜如他人。”

王安石《洪范传》。〈注〉《宋志》一卷。〈存〉

安石《进表》。〈按：已另载，不重录。〉

又跋。〈亦另载。〉

陈善曰：《洪范》“金曰从革。” 《新义》云：“能从能革” ，而荆公《洪范传》又云：“金性能从，惟革者之所化。” 二义不同。黄震曰：“荆公《洪范传》其字义多足取者。”

余焘《改正洪范》一卷。〈存〉

龚明之曰：余焘字元辅，方舍法欲行，上书引成周事，力赞之，因命以官，累迁至正郎。后复上书改《洪范》篇自王者惟岁月之从星，则以风雨，乃属之“四五纪：一曰岁，二曰月，三曰日，四曰星辰，五曰历数之下谓之九畴” ，皆有衍文，惟四五纪无之。至于八庶征之后，既言“肃时雨若，正蒙恒风若” ，意已断矣，而又加王省“惟岁” 已下之文，则近于赘。或者是其说，然为台谏所弹，不果施行。

孙谔《洪范会传》〈注〉《通考》一卷。

谔，元祐中博士。其说多本汉儒，颇攻王氏之失。

卢硕《洪范图章》一篇。〈存〉

硕《自序》。〈按：《序》已另载，不重录。〉

“四先生《洪范解要》”六卷。〈佚〉

按：“四先生” 者，刘氏彝、曾氏巩、苏氏辙、吕氏吉甫也。

陈伯达《翼范》。〈注〉《宋志》一卷。〈佚〉

王圻曰：“伯达。绍兴中进士。”

吴仁杰《尚书洪范辨图》：〈注〉《宋志》一卷。〈未见〉

王应麟曰：仁杰撰《洪范辨》一卷，增立《新图辨》，欧阳修、苏洵辙所论。

郑思孟《洪范解义》。〈佚〉

《闽书》：思孟字齐卿，德宁人。受业朱文公之门，著“《洪范解义》，以发明文公《皇极辨》之蕴。”

蔡元鼎《洪范会元》。〈佚〉

《闽书》：元鼎，漳浦人。不登宦籍，以文自豪。所著有《中庸大学解》《论语孟子讲义》《洪范会元》。

冯去非《洪范补传》一卷。〈未见〉

《姓谱》：“去非，都昌人，椅之子，淳祐初进士。”

刘汉传《洪范奥旨》。〈佚〉

《两浙名贤录》：“刘汉传字习甫，上虞人。宝祐四年进士。累迁两浙转运使，进司农卿。临终书‘生为宋民，死为宋鬼’之句。”

胡希是《洪范考订》。〈佚〉

《江西通志》：“胡希是字则翁，高安人。通诸经。元革命后，家居著述，方严有守，一介不苟取予。”

赵孟𫖯《洪范图》一卷。〈未见〉

文徵明曰：“赵文敏公书《洪范篇》，并画箕子授受之意。”

胡一中《定正洪范集说》一卷〈存〉

贡师泰《序》。〈按：《序》已另载，不重录。〉

一中《自序》。〈亦另载。〉

一中字允夫，诸暨人。元绍兴路录事。

谢章《洪范衍义》。〈佚〉

吴师道《序》。〈按：《序》已另载，不重录。〉

田泽《洪范洛书辨》一卷。〈未见〉

泽，居延人。延祐中常德路总管府推官。

“明太祖皇帝御注《洪范》”一卷。〈未见〉

《实录》：洪武二十年二月甲辰，御注书《洪范》成。上尝命儒臣书《洪范》，揭于御座之右，朝夕观览，因自为注。至是成，召赞善刘三吾曰：“朕观《洪范》一篇，帝王为治之道也。所以叙彝伦，正皇极，保万民，叙四时，成百谷，原于天道而验于人事。箕子为武王，犹自谦曰：‘五帝之道，我未能焉’。朕每为惕然。” 遂疏其旨，为朝夕省观。三吾对曰：“陛下留心是书。上明圣道。下福生民。为万世开太平者也。”

宣宗皇帝序《洪范》一篇。〈存〉

世宗皇帝《洪范序略》一篇。〈存〉

按：《文渊阁书目》“《御注洪范》二册” ，当合景、永二陵序为一篇也。

傅淳《洪范敷言》：〈未见〉

字伯厚，慈谿人。洪武中征士，乡人称“退密先生。”

俞深《范畴解》。〈佚〉

《严州府志》：“字景渊，桐庐人。洪武中，以乡贡入太学，历建宁府儒学教授。”

徐骥《洪范解订正》一卷。〈未见〉

字尚德，浦城人，永乐中国子生，任府经历。

卢玑《洪范集解》。〈未见〉

《括苍汇记》。“字舜用，松阳人。天顺甲申进士。”

杨廉《洪范纂要》一卷。〈存〉

廉《自序》。〈按：《序》已另载，不重录。〉

吴世忠《洪范考疑》一卷。〈存〉

《江西通志》：“字懋贞，金谿人。弘治庚戌进士，历官延绥巡抚佥都御史。”

刘天民《洪范辨疑》一卷。〈未见〉

字希尹，济南人。正德甲戌进士。除户部主事。谏南巡，廷笞三十。改礼部。泣谏《大礼》，又笞三十。历文选郎中，调寿州知州。累迁至河南副使，改四川。

卢鸿《君道洪范》八卷。〈未见〉

《赣州府志》：“卢鸿，宁都人，湖广临武训导，著《君道洪范》八卷。”

曾俊：“《洪范图》辑。”〈未见〉

南海人。正德中官知县。

徐献忠《洪范或问》一卷。〈未见〉

献忠《自序》。〈按：《序》已另载，不重录。〉

游日章“《洪范》释义。”〈未见〉

字学侗，莆田人。嘉靖己未进士，历官“廉州府知府。”

归有光《洪范传》一卷。〈存〉

有光《自序》。〈按：《序》已另载，不重录。〉

钱一本：《范衍》十卷〈存〉

一本：《自序》〈按：《序》已另载，不重录。〉

罗喻义《洪范直解》一卷。〈存〉《读范内篇》一卷。〈存〉

《喻义》《自序》〈按：《序》已另载，不重录。〉

邹元佐《洪范福极奥旨》五卷。〈未见〉

《建昌府志》：“《洪范福极奥旨》五卷邹元佐撰。”

黄道周《洪范明义》四卷。〈存〉

道周进《序》。〈按：《序》已另载，不重录。〉

崇祯十年，道周为经筵日讲官、左春坊左谕德，掌司经局事，时编纂进呈。

夏唐老《九畴图》：〈佚〉

朱子曰：“三衢夏唐老作《九畴图》。”

王廉《金縢辨》一篇。〈存〉

王祎曰：“缙云王熙阳氏。早岁从永嘉王天趣先生游，闻见之际，所得者多，复即群经、诸史、百家之书而大肆其力。推其所得，著而为书。有《书海通辨》《三礼纂要》《左氏钩元总》若干卷。”

宋璟《无逸图》一卷。〈佚〉

崔植曰。开元初。宋璟为相。手写《无逸》一篇为图以献。元宗置之内殿，出入观省。

《唐国史》，“紫宸殿设《无逸图》。”

按：唐之“紫宸” ，宋之迩英，所设《无逸图》，当日进献，皆有表奏，故存之。

王洙蔡襄《无逸图》。〈佚〉

文彦博曰：“迩英北壁，有仁宗朝讲官王洙所写《无逸图》。”

吴安诗等《无逸讲义》。〈注〉《宋志》一卷，《通考》三卷。〈佚〉

《中兴书目》：“元祐五年二月，讲《无逸》终篇。侍讲司马康、吴安诗、范祖禹等录进讲义一卷。”

胡寅《无逸传》一卷。〈未见〉

寅进《表》。〈按：已另载，不重录。〉

程鸣凤：《无逸说》：〈佚〉

《徽州府志》：“鸣凤字朝阳，祁门人。宝祐癸丑射策第一，知德庆府，后知南雄州。进《无逸说》。”

赵秉文《无逸直解》一卷。〈佚〉

秉文《自序》。〈按：《序》已另载，不重录。〉

王恽曰：“至元十六年十二月。中山府教官滕仲礼。会府尹史子华等。讲周官吕刑于明新堂。”

董斯张《周书克殷度邑解》二卷。〈存〉

斯张《自序》。〈按：《序》已另载，不重录。〉

陶弘景注《尚书序》一卷。〈佚〉

按贞白《注诗书序》，见元道士刘大彬《茅山志》。。